LidanRubinov/Halacha-QA huggingface dataset:
שאלה: רצון ה : יש את המשפט שאומר "במקום שהמחשבות שלך נמצאות, שם אתה נמצא", זאת אומרת, שמה שאתה חושב יקרה. לדוגמא, אם אתה עצוב ואתה חושב שאתה שמח אז בסופו של דבר תהיה שמח. ומצד שני אין דבר שהוא נגד רצון ה לכן אם אני חושבת על משהו כדי לגרום לי להיות במצב הזה אבל זה נגד רצון ה, הוא לא רוצה שאני יהיה במצב הזה, אז זה סותר את המשפט הנ"ל. (קראנו סיפור של ר נחמן "מעשה באורח בעל כנפיים" שאומר כי אם אדם יסתכל לקדושה אז הוא יהיה בה ואם לחולין אז הוא יהיה בחולין, אבל אם ה לא רוצה אז?) כיצד זה מסתדר?
תשובה: השאלה שלך נוגעת לשאלת ידיעה ובחירה. המסקנה היא, שודאי שרצון הקב"ה יתקיים אולם רצון ה' שרצונו יתקיים בדרך של בחירה חופשית. כלומר קודם כל הקב"ה נותן לאדם לבחור במה שהוא רוצה אפילו אם זה יהיה נגד רצון ה'. לאחר שהאדם בחר במה שבחר יש דרכים נסתרות לקב"ה כיצד לעשות שאנשים לא יוכלו להפריע לו בתוכנית שהוא מתכנן. מה בדיוק הדרך זהו הסוד של היחס בין ידיעה ובחירה.
שאלה: בר מצווה בכותל: 1. עד איזו שעה ביום ניתן לארגן מניין ולהוציא ספר תורה ולקרא בו (בשני וחמישי)? 2. האם יש עדיפות להוציא ספר תורה לפני או אחרי תפילת מנחה? 3. האם ניתן לתת לבר מצווה כהן לא שומר שבת לעלות בשני חמישי כמברך ראשון? אם אפשר, ההלכות לבני עדות המזרח.
תשובה: 1. כל עוד שמותר להתפלל שחרית במנין. 2. אין להוציא ס"ת במנחה כלל, אפ' לא בשני וחמישי. 3. מותר.
שאלה: ההבדל בין ספרדים לאשכנזים: תלמיד חכם אמר לי שההבדל בין ספרדים לאשכנזים הוא שהספרדים עובדים את ה יותר מאהבה ואילו האשכנזים יותר מיראה. הוא הסביר שזו הסיבה שמצד אחד ספרדים שאינם שומרי תורה ומצוות הולכים לפתחם של תלמידי חכמים, נותנים כבוד לתורה ולמסורת אבות, שומרים ומקפידים על חלק מהמצוות, והאמונה אצלהם חזקה לעומת האשכנזים שאינם שומרי תורה ומצוות שרובם בזים לתלמידי חכמים, כופרים בתורה, ואין להם אמונה בבורא עולם. מצד שני, הספרדים שכן שומרים תורה ומצוות רובם לא מקפידים ומדקדקים בענפי הלכות ובהסתעפויותיהם לעומק אולם מה שכן מתקיים על ידם הוא בא בחשק גדול ובאהבה רבה, ואילו אצל האשכנזים ששומרי תורה ומצוות יש הקפדה על פרטי פרטיהן של המצוות שמתקיימות ביראה ופחד. כמובן שדבריו נוגעים לדורינו עתה, ואין כאן עניין מי יותר טוב ופחות טוב אלא אלו שני אופנים בעבודת ה, ולכן הוא סובר שטוב שהזיווג יהיה בהתאם לשורש של כל אחד ואחת. הייתי רוצה לדעת אם יש לכך סימוכין ראיות מח?
תשובה: בין אברכי הכולל בבית אל יש לא מעט בחורים אשכנזים שנשאו נשים ספרדיות. ובחורים ספרדים שנשאו נשים אשכנזיות. והם בונים בתים לתפארת. גם שני בנים שלי נשאו נשים ספרדיות והמשפחות מאושרות. על כן לדעתי אם בני הזוג מתאימים זה לזו וזו לזה, אין זה חשוב מאיזה עדה כל אחד. ובלבד שידעו להעריך כל את השני ואת המנהגים של כל אחד. וכל צד מביא את המעלות שלו לבנין הבית. והבית נבנה ממעלות של כל עדה. איני רוצה להתיחס להגדרות של הרב שעמד על האופי השונה של כל עדה כי יש הרבה סוגים של אשכנזים והרבה סוגים של ספרדים לכל אחד יש את מעלותיו ובדרך כלל כל אחד רואה שאצלו המעלות היותר משובחות. אך אנחנו בדור של קיבוץ גלויות ואיחוד העם. ולכן אם בני זוג מעדות שונות מחליטים להנשא, אחרי שהם נוכחו שהם מתאימים, אין זה נכון ליעץ להם שאין זה לטובה אלא לברך אותם בהצלחה.
שאלה: הסבר בנוסח התפילה: מה ההבדל בנוסח התפילה בין "מודה אני לפניך" לבין "מודים אנחנו לך" ומודים אנחנו לפניך"
תשובה: דבר ראשון שאדם צריך לעשות כשהוא קם בבוקר הוא להודות ל-ה' על חייו ועל העולם בו הוא נמצא ולכן הוא אומר "מודה אני לפניך" שהיא פנייה אישית של לקב"ה. יש חשיבות להודות באופן אישי על חסדי הקב"ה ולא רק באופן כללי. אבל יש גם ערך חשוב לכלל ולכן בהרבה תפילות אדם מחבר את עצמו לכלל ומתפלל בלשון רבים, וכך גם ב"מודים אנחנו לך" וכד'.
שאלה: לסמוך על תווית בשעטנז?: האם אפשר לסמוך על בגד שיש עליו תווית לדוגמא שרשום שהוא מ 60 פוליאסטר ו 40 כותנה או כל דבר אחר ולסמוך על זה שאין בבגד שעטנז או שחייבים לעשות בדיקה? שמעתי שמעילים חייבים בדיקה כי יש הרבה מעילים שיש בהם שעטנז, האם זה נכון?
תשובה: מסתבר שכן. איסור שעטנז הוא רק בבגד צמר ופישתים יחד. ולכן אין לחשוש שיהיה בזה צמר ופישתים יחד.
שאלה: אמא מכבסת בשבת: אמא שלי (שלא שומרת את השבת ה יחזירנה בתשובה, אמן) לפעמים מכבסת, ויוצא שמהכביסה יש גם בגדים שלי וראיתי בספר (ילקוט יוסף שבת ג ע"מ כא סעיף ה ) שמי שכיבס בשבת במזיד אסור לו להשתמש בבגד לעולם, האם זה גם לאחרים אסור?
תשובה: לאחרים מותר להשתמש בבגדים במוצאי שבת.
שאלה: השתתפות בטכס נטיעות בשמיטה: למשפחתי מצד אבי, שכולה חילונית לגמרי, יש מנהג לטעת בסביבות ט"ו בשבט. טכס זה היה נערך בשבת אולם לכבודי מזיזים את הטכס ליום ששי וכך חילול השבת קטן בהרבה (לא בטל לגמרי כי הרוב נשארים עד חשכה). האם אני יכול להשתתף בטכס השנה, כמובן, רק בצופה מהצד ללא שום סיוע לנטיעות?
תשובה: אל תשתתף כלל. גם אם בגלל שלא תשתתף, יקיימו את הטקס בשבת, אין מה לעשות. אין לך לתת לגיטימציה כנגד הדין של איסור נטיעה בשמיטה.
שאלה: לפני עיוור : אני כבר תקופה לומד נגינה אצל מורה איננו דתי. הוא נוהג להגיע לביתי ושם מתקיים השיעור. בדרך כלל אני מציע לו לשתות ומוזג לו לכוס. האם אני צריך להביא לו כיפה וללמד אותו את הברכה לפני ואחרי?
תשובה: אם אתה יכול, ודאי זה רצוי. יש בזה קצת חובה, ולכן ראוי לעשות זאת.
שאלה: מנהגי אבלות ליוצאי טוניס: גיסי כהן יוצא טוניסיה ואביו נפטר בחול המועד חנוכה ביום שבת. ברצוני לדעת אם יש מנהגי אבלות יחודיים ליוצאי טוניסה מהלויה ובמהלך השבעה?
תשובה: לא ידוע לי על מנהגים מיוחדים, אך טוב יותר שגסך ישאל רב טונסאי ממש.
שאלה: קדיש שלא במקומו: א. ביום שיש בו מוסף כגון ראש חודש טבת התחיל החזן בבית הכנסת לומר בטעות חצי קדיש שאחרי ובא לציון לפני הכנסת הספר תורה - האם להפסיקו או שיסיים ואחר כך יכניסו את הספר תורה? ב. חזן שהתחיל באחד מימי החנוכה שאינו ראש חודש קדיש תתקבל לאחר ההלל - האם להפסיקו, ובמקרה שהוא כבר סיים את הקדיש - האם אומרים שוב קדיש תתקבל אחרי ובא לציון? ג. חזן שאמר בראש חודש טבת לאחר ההלל חצי קדיש במקום קדיש תתקבל - מתי יאמרו קדיש תתקבל? מדובר באירועים שמצויים, ונכחתי בעצמי בכמה מצבים כאלו. אשמח לדעת כיצד לנהוג בפעמים הבאות.
תשובה: א. הקדיש מיועד לאומרו לפני מוסף. לא חייבים להפסיקו, כי אין כאן ברכה לבטלה, אולם עליו לחזור על הקדיש לפני מוסף. ב. מקומו של קדיש תתקבל אחרי ובא לציון. בדיעבד אין בתוספת של "תתקבל" עברה ואין מניעה לחזור עליה שנית. ג. קדיש תתקבל הוא סיומה של חזרת הש"ץ אפשר לאומרו אחרי קריאת התורה.
שאלה: דיני אבלות לעדות המזרח: אני אבל בתוך שלושים האם מותר ללכת לנחם אבלים? האם מותר לילד פחות מגיל בר מצווה ללכת לבר מצווה של חבר ללא מוזיקה? האם מותר לקנות משקפיים חדשות וכן בגדים חדשים? האם מותר ללכת לאכול במסעדה? נ.ב. לשיטת בני עדות המזרח
תשובה: מותר לאבל ללכת לניחום אבלים. לילד פחות מגיל בר מצוה מותר ללכת לבר מצווה של חבר. אסור לקנות דברים חדשים באבילות. אסור ללכת למסעדה.
שאלה: להתקלח עם ציצית: האם מותר להתקלח כשאני לבוש ציצית (האם אין בזה שום בעיה)?
תשובה: אין איסור להתקלח עם ציצית אולם אין בזה שום עניין. לא מצאנו אף אחד מגדולי ישראל שיעשה כך, אלא הנכון והראוי והמכובד הוא לפשוט את הציצית קודם למקלחת ולאחריה ללובשה שוב. הרב שמואל הולשטיין
שאלה: ישיבת הסדר או ישיבה חרדית: 1.אני בחור ממרכז הארץ ואני עומד לפני כניסה לישיבת הסדר ופעילים משכנעים אותי ללכת לישיבה חרדית מה הרב מציע לעשות? 2.אותה שאלה לגבי אחי שצריך להכנס שגומר השנה כיתה ח?
תשובה: עצתי אם חפץ אתה לעלות במעלות התורה בדרך היותר שלמה ללכת לישיבה גבוהה ההולכת בדרכו של הרב א. י. ה. קוק זצ"ל. וכן לגבי אחיך ללכת ללמוד בישיבה טובה כמו הישיבה לצעירים שעל יד מרכז הרב או ישיבת בני צבי בבית אל וכדומה לישיבות אלו.
שאלה: מנורת החשמונאים: מהם השיפודים של ברזל שהשתמשו המכבים בבית המקדש?
תשובה: החשמונאים הגיעו לבית המקדש ולא מצאו את המנורה, מאחר והיוונים לקחו אותה, ורצו לחדש את העבודה, לכן עשו מנורה מברזל פשוט, שציפו אותו בבדיל, והדליקו בו את הנרות. לאחר שהעשירו עשו מנורה מכסף ולאחר שהעשירו עוד עשו מנורה מזהב טהור (מסכת ראש השנה דף כד עמוד ב). קראו למנורה מברזל שיפודים כי בניגוד למנורה האמיתית לא היו על מנורה זו קישוטי גביעים, כפתורים ופרחים (תוספות ד"ה שפודים).
שאלה: קיפול מפיות וקריעת אריזות בשבת : האם מותר לקפל מפיות בצורות יפות או שיש בזה משום איסור בונה? מה עם למשל חד פעמי באריזות-האם אין בעיה אם קורעים את העטיפות לגמרי?חייב לזרוק ישר לפח? מה הרב ממליץ כדי לא לעבור חלילה על איסורים?
תשובה: אסור לקפל מפיות נייר בצורה מיוחדת בשבת אבל מותר לקפלן קיפול רגיל. (שמירת שבת כהלכתה יא מ) מותר לקרוע את האריזה של הכלים החד פעמיים בדרך קילקול ללא קריעת אותיות או ציורים. אין צורך לזרוק מיד לפח. (שמירת שבת כהלכתה פרק ט)
שאלה: החזרת סחורה שנקנתה : קנינו משחק סגור לבננו (ערכה של חפצים קטנים המסודרים בתיק) לאחר שפתחנו ראינו שהחלקים לא ממוקמים בצורה טובה (דבר שיגרום לחלקים לאחר מכן להיות מפוזרים בצורה לא יפה בתיק) ורצינו להחזיר את המשחק לחנות. הילד לא רצה לוותר עליו ושיחק בו מעט. לאחר שהעלמנו את המשחק ממנו החזרנו את כל החלקים למקומם המדויק במצב חדש לחלוטין וסגרנו את הקופסא. האם מותר להחזיר את המשחק ולקבל עליו זיכוי או לא?
תשובה: בדין תורה, לאחר שנעשה קניין, כגון משיכת החפץ והת עליו, אי אפשר לאף אחד לחזור בו. אך אם נמצא פגם או מום במקח שלא ראו אותו בשעת הקניין, יכול הקונה לחזור בו ולקבל כספו בחזרה (שולחן ערוך חושן משפט סימן רל"ב סעיף ג'). בנידון שלכם, לא נראה שיש פגם במקח. המשחק הוא תקין כמו כל שאר המשחקים שעשו בייצור,אלא, שאתם אינכם מרוצים ממנו ורוצים שיהיה בצורה אחרת. אין זה מוגדר פגם או מום, והקונה היה צריך להדגיש בשעת הקניין שרוצה דווקא בצורה זו, ורק אז אם נמצא שאין המשחק כך, יכול לחזור בו. אמנם, על פי החוק וכן הוא המנהג בכל הקניות מבתי עסק וכדומה, יכול הקונה לחזור בו ולהחזיר את המוצר אם אינו רוצה בו, תוך זמן מסויים. כיוון שכך המנהג, על דעת זו נעשות העסקאות, ויש לזה תוקף גם בדין תורה. לגבי השימוש בו, נראה שאם השימוש היה לא משמעותי, ובצורה שלא פגעה במשחק שישאר חדש וימכר כחדש, אין השימוש גורע מהזכות להחזיר את המשחק ולקבל עליו זיכוי. לכן, אתם יכולים להחזיר את המשחק אם זה תוך הזמן הנהוג. הרב ניר סיני
שאלה: תפילת "ועננו": דיוק מלשון תשובת הרב "באיזורים שלא ירדו (מספיק גשמים)", שמאחר ויש אזורים שלא ירדו גשמים יש לומר "ועננו" כמו שהרב אמר בתפילה בכותל - האם באיזורים שירדו מספיק גשמים לא צריך לומר או שבכל המקומות צריך?
תשובה: היכן שכבר ירדו מספיק גשמים ביחס לתקופה, כגון בגליל, אין צורך לומר. אבל באיזורים אחרים שירדו מעט גשמים, כגון בדרומה של הארץ, צריך להמשיך ולומר. ואכן אצלינו ממשיכים לומר.
שאלה: קניית תפילין מהודרות: א. ברצוני לקנות תפילין מהודרות. מה אתה אומר על בתים מקשה אחת? ב. מה עדיף, רצועות עבודת יד או מכונה? ג. יש סוג של רצועות עבודת יד צבועות בשני הצדדים, האם עדיף יותר שיהיו צבועות בשני הצדדים, האם זה יותר מהודר?
תשובה: א. עיין בספר הדר תפילין עמוד סו-סח ובסופו בהערות, שהמליץ על מקשה אבל רוב עמך ישראל לא נהגו כן וכן אומרים בשם הרב אליישיב. נכון שבתי מקשה, ברוב הפעמים, מהודרים בעשייתם ובטיב עורם מהרגילים, אך רק יחידים שהכסף מצוי בכיסם ונוטים לדבר יעשו כן. ב. רצועות עבודות יד החמירו בו הבני-ברקים והירושלמים אך הראשון לציון הגר"מ אליהו לא ראה צורך להחמיר בכך. ישנם בעיות סדקים והתקלפות צבע ברצועות מכונה היום שייתכן שלא היו בעבר. ג. רצועות שחורות הצבועות משני צדדים- מובא בשם האר"י הקדוש לעשות כן ובשם קסת סופר לצבוע צדדי הרצועה (דבר שהיום מצוי רק ברצועות הצבועות משני צדדים). רוב האנשים לא נהגו כן אבל היחידים שרוצים תבא עליהם ברכה. עיין בשו"ת שבט הלוי על ענייני סת"ם. ויש שראו בזה גאווה הואיל ולא נהגו כן. הרוצה לצאת ידי חובת רצועות שחורות לאורך זמן, ללא חשש סדקים והתקלפות צבע, יקנה רצועות שחורות משני צדדים. חשוב לציין! שלא כל מה שנכתב עליו מהודר הוא באמת מהודר אלא יש לבדוק כל פרט ופרט. עיין בספר תשובות והנהגות של הרב שטרנבוך, חלק א: בהידורים בבתים, חלק ב: בהידורים בכתיבה. הרב שלמה פיירשטין בן יעקב
שאלה: תקיעה בשופר במסיבת ראש חודש: ידיד שלי מקליפורניה (או ליתר דיוק במקום די נידח מיהודים בקליפורניה) מארגן מסיבות ראש חודש לקומץ שכניו היהודים עם ניגונים תפילה תורה וסעודה. הוא שואל, האם מותר לתקוע בשופר במעמד שכזה לשם התעלות?
תשובה: מהתורה חייבים לתקוע בשופר רק בראש השנה ונהגו, כדי לעורר את העם, להתחיל לתקוע מראש חודש אלול. בשאר השנה אין איסור לתקוע בשופר מכל סיבה שהיא (אם זה לא מפריע לסובבים) אך צריך לדעת שזו תקיעה שאינה מחוייבת. לכן, אפשר לתקוע בשופר במסיבת ראש חודש.
שאלה: שמיטה בערבה צפונית: במכולת שלנו מוכרים פירות וירקות מאוצר הארץ ועל הגמבות פורסם שהם מערבה צפונית. האם עושים היתר מכירה בירקות שהם מערבה צפונית, והאם יש לנהוג קדושת שביעית בגמבות?
תשובה: אוצר הארץ עושה היתר מכירה על כל הערבה (מנאות הככר עד אילת) כך שאין צורך לחוש לקדושת שביעית בתוצרת זו. בברכת התורה והארץ הרב יהודה הלוי עמיחי
שאלה: משנת במה מדליקין בחנוכה: ידוע שאין אומרים "במה מדליקין" בחנוכה בערב שבת (ספרדים ועדות המזרח). במידה וטעו וכן אמרו את משנת "במה מדליקין", ואח"כ המשיכו לומר "אמר ריבי אלעזר, אמר ריבי חנינא וכו.", האם נכון גם לומר קדיש "על ישראל" או לא? מה ההלכה הדין במקרה כזה?
תשובה: יאמרו קדיש כמו בכל ערב שבת.
שאלה: מה אני עושה?: אני בחורה בת עשרים (עוד חודשיים) אני אחת כזאת שתמיד עובדת, הייתי תמיד עסוקה במשהו, ועכשיו אחרי שסיימתי שירות לאומי התחלתי לעבוד. עבדתי בעבודה אחת ואז הפרויקט הזה נגמר וישר התחלתי לעבוד בעבודה אחרת. עבדתי בעבודה האחרת חודש כאשר האחראים שלי החליטו שאני לא מתאימה לעבודה והחליטו לפטר אותי, את האמת אני התכוונתי להתפטר אבל אחרי שאני אמצא עבודה אחרת ואחרי שאני יחזור מהטיסה שלי שאני טסה שבוע לפראג עם המשפחה, עכשיו אני שבוע שלם בלי עבודה ואני משתגעת. וחוץ מזה גבר שאני אוהבת אותו מאוד ורוצה להקים איתו בית החליט שאנחנו לא ממש מתאימים, והוא אומר שזה בגלל שהוא עדיין לא שלם עם עצמו וגם בגלל שההורים שלו ייחסית נגד זה שאנחנו נהיה ביחד. אני לא מבינה את עצמי, אני עד כדי כך מפגרת שאני לא יודעת לאיזה כיוון בחיים אני צריכה לעשות אני אוהבת מישהו שלא אכפת לו ממני, הוא כן אכפת לו אבל הוא לא מראה כי אני לא הכי מתאימה לו, אני כבר לא יודעת מה לעשות עם עצמי אני חייבת כיוון אני חייבת לעשות עם עצמי משהו דחוף ואני לא יודעת מה לעשות לאיזה כיוון אני צריכה ללכת? האם יהיה הרבה יותר טוב שאחרי החתונה של אחותי אני פשוט אסע מכאן רחוק ואתחיל חיים חדשים? אני מיואשת עברתי בשנה האחרונה שלוש אהבות נכזבות שבסוף רק אני נפגעתי מהם ועדיין פגועה.
תשובה: שלוש אהבות נכזבות שפגעו בך ועתה את כואבת ולא יכולה לתפקד בגלל הפגיעה האחרונה זה מעיד על קושי להתייחס בצורה נכונה ובוגרת לקשרים שהיו לך עם בחורים. לנסוע רחוק לא ירפא את קשייך זו סתם בריחה. אני מציע שתגשי ליעוץ אישי או אצל רב ועדיף אצל איש מקצוע. אל תיכנסי לפניקה. הדברים לא צרכים לצאת משליטה בחיים. איך עושים זאת תלמדי ביעוץ.
שאלה: עקידת יצחק: מדוע ניתנו לאברהם שלושה ימים עד למילוי בקשת ה? מהו הדבר החשוב ביותר שאנו למדים מסיפור עקידת יצחק?
תשובה: אברהם מרצונו היה מוכן לעשות זאת באותו יום, אלא שהיו עיכובים אחרים. יש מחלוקת ראשונים, היכן אברהם אבינו נצטווה על העקידה, האם זה היה בחברון או בבאר שבע, אך גם מבאר שבע לא הולכים שלשה ימים. ח אומרים במדרש שהשטן הוא שעיכב אותו בדרך, כדי שאברהם אבינו יחזור בו. כמו כן, ניתן לו שהות שיוכל לחשוב על זה. מצד אחד הבטיחו "כי ביצחק יקרא לך זרע" ומצד שני נצטווה "והעלהו שם לעולה". היתה לו שהות, ובכל זאת לא הירהר אחר הנהגתה של ההשגחה האלוקית. זאת גדלותו של אברהם. המסר הכי חשוב מעקידת יצחק הוא שאדם שחי בתפיסה, שחי בעולם, של קיום תורה ומצוות, לא שואל שאלות על ההנהגה האלוקית. ואם יש מצווה, עושים אותה בלי להקשות קושיות. את זה רואים הן מאברהם והן מיצחק, "וילכו שניהם יחדיו". הם נטעו בישראל את היכולת למסירות נפש. לכן אומרים ח שרק ישראל מצווים במסירות נפש ולא גויים. גוי שמכריחים אותו לעבוד עבודה זרה ואם לא יהרגוהו, אינו חייב למסור את נפשו. אדם מישראל בגלל גבהות הנפש שלו והדבקות באלוקים חיים, יכול לעמווד בניסיון כזה ולמסור נפשו על אהבת ה'. אצל נכרי זה נגד טבעו ואי אפשר לדרוש ממנו זאת.
שאלה: חשיבותה של ארץ ישראל: איזו מצווה אני מקיים כשאני עולה לחומש וכו או כשאני מקיים כשאני מטייל בארץ ישראל, והאם מצוות אלו דוחות מצוות כמו מניין וס"ת?
תשובה: יש מצוות שהשעה גורמת להם, ואם לא עכשיו אימתי. המאבק על חומש הוא מאבק למען המשך ההתיישבות, ובייחוד במקומות שנחרבו על ידי החולשות של המדיניות. אין ספק שאם הציבור שלנו יתמיד בזה ויגלה נחישות, בסופו של דבר כלפי שמיא יש בזה זכות עד שנזכה שיאפשרו את ההיאחזות שם. לא כל אחד יש לו נכונות לזה, וודאי שיש בעליה לשם מצוות ישוב הארץ. וזה דוחה תפילה במניין וכדו'. בטיול סתם, אתה מכניס עצמך מלכתחילה למצב שלא יהיה לך מניין. זה לא הידור, אך מותר לעשות זאת. יציאה לטיול כשלא יהיה מניין
שאלה: הלוואה בנקאית לצורך תכנית חסכון: יש לנו חיסכון הניתן לעובדי המדינה המיועד לקניית דירה. ישנה אפשרות לקבל עבור הסכום המצטבר בחיסכון, הלוואה של 80 מערך החיסכון, ולשלם אותו ב"ריבית" נמוכה. אנו מעוניינים להשקיע את כל הסכום חסכון הלוואה בתכנית חיסכון אחרת כאשר ה"ריבית" שלה גבוהה יותר מסכום ה"ריבית" שנשלם עבור ההלוואה שניקח. האם זהו סוג של מסחר עם הבנק ומותר הדבר גם ללא היתר עסקא או שזה תלוי בהיתר עסקא?
תשובה: לא נראה לי שצריך היתר מויחד. בדרך כלל כל מה שעושים היום עם הבנקים כלול בהיתר עיסקה שיש לבנק.
שאלה: שינויי בלב במחיר המוצר: אדם ביקש שאמכור לו משהו והוא ידע על הסכום שזה יעלה לו אצלי וכשהבאתי לו את המוצר(הלכתי במיוחד לקנות אותו ממקום כלשהו) הוא פתאום החליט שזה קצת יקר לו ושהוא כבר לא כל כך רוצה את זה. אחרי שהסברתי לו שהיה עליו לעדכן אותי שהוא כבר לא כל כך רוצה לפני שהבאתי לו הוא הסכים לקחת את המוצר ואמר שישלם לי בימים הקרובים. אני מחוסר נעימות החלטתי בליבי להפחית מהסכום שעליו דרשתי מלכתחילה ותיכננתי שכשהוא יביא לי את הכסף אחזיר לו חלק מהסכום. עבר חודש והאדם עדיין לא שילם. האם כעת כאשר הוא ישלם לי אני יכול לא לעשות לו את ההנחה שתיכננתי לעשות לו, למרות שלפני כחודש כן החלטתי בליבי לעשות לו הנחה? יש לציין שהחוסר רצון לעשות לו הנחה נובע בעקבות זה שהוא עיקב את הת
תשובה: שאלתך מורכבת מעט, ולכן ניסוחה חשוב. אם החלטת שכאשר ישלם אז תעשה לו הנחה, ודאי שכל עוד לא שילם אתה יכול לחזור בך. שכן עדיין לא מחלת לו, אלא גמלה בלבך החלטה שכאשר ישלם תמחל לו, ואתה יכול לחזור בך כל עוד לא מחלת בפועל. אומנם אם מחלת מהרגע הראשון והחלטת בלבך שכבר כעת אתה מוותר לו על חלק מהסכום, אזי הדבר נתון מחלוקת גדולה מאד באחרונים האם זו מחילה ואינך יכול לחזור בך, או שאין זו מחילה. למעשה, כיוון שהוא מעכב את הת אנו יכולים לומר שוודאי אם היית יודע זאת לא היית מוחל ולכן ניתן לומר שזו מחילה בטעות ולצרף זאת לספק הקודם ולכן אתה יכול לגבות ממנו את הסכום המלא. הרב ישראל גנץ.
שאלה: החזרת גניבה והרגשה אישית: אני מרגישה ממש רע כי כשהייתי קטנה ונערה עד כיתה ט' גנבתי, נורא רע לי עם זה. השתדלתי להחזיר את הדברים שגנבתי או כסף בשווי הדבר אבל אני מרגישה רע ויש עדיין כסף שאני לא יודעת לאן להחזיר או כמה עליי להחזיר, מה אני עושה? אני מרגישה מאוד רע אני רוצה להתחיל קשר עם מישהוא לחתונה ב"ה ואני מרגישה רעה שאני לא אומרת לו שכשהייתי קטנה גנבתי אבל אני מתביישת ומפחדת שלא ירצה לראותי יותר ולא יקבל את זה שטעיתי מה אני עושה ואיך אני מוציאה את ההרגשה הרעה שיש לי ולא מניחה לי גם אחרי שהתחלתי להחזיר את הגנבות? האם מותר לי להחזיר דבר אחר בשווי כסף שגנבתי כדי שלא יהיה חשד?
תשובה: אם את יודעת ממי גנבת עליך להחזיר. את יכולה להחזיר דבר אחר בעל ערך. ואת הגנבות שאינך יודעת למי להחזיר תתני תמורתם לצדקה בעבור אלו שגנבת מהם. את לא צריכה לספר לאף אחד על מה שעשית כיוון שאת שבה בתשובה גמורה מחטא זה והכל נמחל לך. גם אם עדין לא החזרת את כל הגנבות אבל כיוון שקבלת על עצמך לתקן מה שאפשר את בעלת תשובה.
שאלה: אחריות המשכיר על השוכר: אני פונה לכבוד הרב לקבל הוראה כיצד לנהוג בנושא בקיצור מאוד בהמשך: השכרתי דירה למשפחה. לאחר שהחוזה הסתיים נשארה האשה עם הילדים בדירה, מאחר שבעלה עזב אותה. היא שהתה שלושה חודשים בלי לשלם עד שהצלחנו לשכנע אותה לעזוב, לאחר שהתחייבתי לאחסן את תכולת הבית (היא עברה להתגורר עם אחותה). במעמד הפינוי הודעתי לה שאני מאחסן את התכולה במשך שני חודשים על חשבוני ולאחר מכן תצטרך לבוא בדין ודברים עם בעל המחסן. למטרה זו שכרתי חדר אצל שכן למשך חודשיים והסברתי לו את ההתחייבות ונתתי לו את הטלפון של האישה. השכן יצר קשר אם האשה ואף גבה ממנה ת על החודש השלישי לאחר שהסתיימו שני חודשי ההשכרה הראשונים שאותם מימנתי. לאחר שהגיע החודש הרביעי לא מצליח השכן ליצור קשר עם האשה. והוא חזר אלי כדי שאני אפעל בנושא. האם עדיין חלה עלי אחריות לגבי הרכוש של האישה, ואם כן כיצד עלינו לנהוג?
תשובה: לגבי נכסי האשה אינך חייב באחריותם מכיוון שכל שעשית הוא טובה וחסד לשלם שכירות המחסן עבור האשה. גם כלפי בעל המחסן נראה על פי דבריך שהסברת לו שהיא שוכרת את המחסן ואתה רק מתחייב לשלם את ת שני החודשים הראשונים ועל כן אין הוא יכול לבוא בטענות כלפיך ( אלא אם כן יש חוזה כתוב או סיכום אחר על התחייבות בינך לבין בעל המחסן ). במידה ובעל המחסן שואל מה לעשות בנכסים עליו לגשת לבית הדין, לטעון את טענותיו והם יורו לו מה לעשות (חושן משפט רצ"ג) הרב יהודה אודסר
שאלה: צלחות ארטישוק: כיצד ניתן לאכול צלחות ארטישוק קפואים או כיצד ניתן להכשירם לאכילה מהתולעים?
תשובה: כנראה ששאלתך היא לגבי לבבות ארטישוק, בהם אפשר להקל, אבל בארטישוק ממש אין להקל. בברכת התורה והארץ הרב יהודה הלוי עמיחי
שאלה: צביעת שיערות שיבה לגבר: אני בחורה כבת עשרים ועומדת להתחתן בקרוב. בעלי לעתיד גדול ממני בעשר שנים. רציתי לדעת אם לקראת החתונה יהיה ניתן להתיר באופן חד פעמי צביעת שיערות שיבה לגבר?
תשובה: זאת בעיה. יש שאלה לגבי מי שרוצה לצבוע שערו לא כדי להתייפות, אלא כדי למנוע ממנו צער וכדו', ויש מגדולי האחרונים שמתירים זאת. כאן, זה לנוי וקשה למצוא היתר לזה.
שאלה: בובה בצורת אדם: בתי קיבלה מתנה בובה בצורת אדם, האם זה ר או שצריך להשחית וכד? כמו כן, האם בובות מבד וכד של ילדות וכן דובים שונים, בצורת חיות וכו זה ר?
תשובה: בובות בצורת חיות למיניהם - מותר. בצורת אדם ישנה מחלוקת בין הפוסקים, והמקל יש לו על מי לסמוך (אולם ראוי שכן לפגום מעט את הבובה שלא תהיה שלמה לחלוטין). (עי' שו"ע יו"ד קמ"א, ציץ אליעזר ג' כ"ד, אג"מ יו"ד ב' נ"ב, יביע אומר ג' סי ח'). הרב שמואל הולשטיין
שאלה: החשיבות של ריבוי בילדים: האם ישנה הלכה מצוה חשיבות יהודית דתית להרבות בילדים, מעבר לשמחה ולאושר שבזה? אודה גם אם אוכל לקבל מקורות מגדולי דור או בכלל מהתורה עצמה.
תשובה: הגמרא (יבמות) מדברת על מצוה נוספת למצות פרו ורבו, מצות "לערב אל תנח ידיך" שיש מצוה להוליד ילדים גם בגיל מבוגר כל עוד שבני הזוג יכולים (בלי להכנס לכל השאלות מה נקרא "יכולים"). והגמרא גם מביאה טעם לדבריה מסוף הפסוק שאין אתה יודע איזה יצלח זה או זה שכיון שהבאת ילדים לעולם היא כדי שהם ימשיכו את היהדות ויעבדו את ה' ולכן יש חשיבות להגדיל מספר הילדים במשפחה לצורך הזה. במכון פוע"ה 026515050 ניתן להשיג חוברת בנושא כמה ילדים ללדת ויש לעיין בה ובמקורות הרבים שיש בה.
שאלה: לימוד תורות המזרח הרחוק: א. האם לימוד תורות המזרח הרחוק מותר, החלקים המתייחסים לתחום ה"גוף-נפש", כאשר הם חלק מלימוד הכשרתי למקצוע ותעסוקה בסופו של דבר? (נטורופתיה,הומופתיה וכד ) ב. האם לימוד ואימון בשיטות היוגה השונות מותר, והאם יש קשר בין תוכן ורעיון היוגה לעבודה זרה או שמא כאשר לומדים זאת לשם תעסוקה או כחוג בשעות הפנאי אין בכך חשש כיוון שאין פסלים מסביב או כוונה של הלומד בתנוחות אלו לעבודה זרה? ידוע לי שתנועות מסוימות, שהם חלק בלתי נפרד מהיוגה, לדוגמה, הצמדת כפות הידיים באופן אנכי בצמוד לבית החזה, משמשות בהודו ובבודהיזם לחלק מהפולחן של המאמינים בפסל וישנם פסלים שמסותתים בתנוחה זו בדיוק. ג. האם יש בכך מדרכי האמורי בימנו?
תשובה: כל דבר הקשור לעבודה זרה ופולחנה אסור. איני מתמצא בפרטים.
שאלה: שתי נשים בהדלקת נרות שבת : 1. האם אשה, הנוהגת על פי מנהגי האשכנזים, שמתארחת אצל חותנתה צריכה לברך על הדלקת נרות שבת, מהו הטעם? 2. מה הדין בבית מלון בו כל הנשים מדליקות בחדר האוכל בלבד? 3. אשה הגיעה מאוחר לחדר האוכל ולא שמעה את הברכות, האם מותר לה לברך לעצמה את ברכת הדלקת הנר?
תשובה: 1. היא צריכה לברך, רק שלכתחילה לא תברך היכן שחותנתה מברכת. אלא תברך בחדר אחר, במטבח או בחדר שישנים. לפי מרן המחבר היכן שיש כבר נר, אז זוהי ברכה לבטלה, ואם כן יש חשש ברכה לבטלה. ובחדר אחר אין בעיה. אמנם הרמ"א מקל בזה, אך גם הנוהגת כמותו, אם רוצה להיות חסידה, תקפיד להדליק בחדר אחר. 2. זאת באמת בעיה, שם סומכים על שיטת הרמ"א. לפי המחבר וודאי שאסור לעשות כך. תיאורטית, היה עדיף שכל הנשים תרדנה לחדר האוכל בבת אחת, וידליקו כולם, ואחת תברך לכולם. אבל זה לא ניתן לביצוע במציאות. 3. אכן לכתחילה אם באו כמה ביחד, ינהגו כך שאחת תברך. וזאת שאיחרה תוכל לסמוך על הרמ"א.
שאלה: אבידות בחברת השכרת רכב: אנו בעלי חברת השכרת רכב. מה דין אבידות שנמצאו ברכבים או במשרד, והאם יש הבדל אם נמצאו על ידי בעלי החברה או על ידי שוכר אחר של הרכב?
תשובה: הדיון מתחלק לשני חלקים: א. באילו צעדים לנקוט כדי למנוע בעתיד בעיות מסוג זה. ב. מה לעשות עם האבדות שכבר נמצאו עד עכשיו. א. יש לתלות בכל רכב הודעה לשוכר בלשון זאת: "שימו לב: כל חפץ שנשאר ברכב בסיום השכירות, ולא ידרש במשך 30 יום, הרי זו הוכחה שבעליו נותנים רשות לחברה לעשות בו כרצונה". בדרך זו, השוכר עולה על הרכב על דעת הודעה זו, שלא בדרך אסמכתא. ב. לגבי האבדות שנמצאו עד עכשיו: 1. לצלם כל חפץ. 2. לשום את שוויו של כל חפץ ולרשום את מחירו ליד התמונה ולאחר מכן ניתן להשתמש בחפצים כרצון החברה או למסור את כל החפצים לצדקה. 3. להכניס את הנתונים האלה למחשב החברה, לתוך תיקיה בשם "אבדות", ואם המאבד יבוא לדרוש את שלו יוכל לקבל את שוויו על פי סימנים. אין הבדל בדין זה אם החפץ נמצא על ידי השוכר או בעלי החברה. הרב יונתן סרור
שאלה: שימוש בשאריות השמן של חנוכה: שמעתי על סגולה לריפוי שושנה ברגל, להשתמש בשמן שנותר מנרות החנוכיה. מקור הסגולה במילים "ומנותר קנקנים נעשה נס לשושנים". האם הדבר נכון, לכאורה זה שימוש חולין בשיירי מצווה?
תשובה: אני חושב שזה סתם, לא ידוע לי על מקור לזה בספרי הפוסקים. אם בכל זאת רוצים להשתמש, יש דיעות ראשונים שהשמן שנשאר הוקצה למצוותו ואין להשתמש לדברים אחרים.
שאלה: סיור לימודי בעיר ערבית: נודע לי שמתוכנן סיור על ידי המכללה (הדתית!) שבה אני לומדת לא פחות ולא יותר לסכנין!! האם יש בזה בעיה הלכתית (ללכת אל עיר ערבית, ללמוד מערבים), אם כן, האם לסרב בצורה אישית או קבוצתית?
תשובה: סכנין זו עיר בגליל, ולא נראה לי שיש בעיה לטייל בארץ ישראל ולראות מקום זה. (מה כבר אפשר ללמוד שם?!)
שאלה: שכירות מיהודי לצורך עירוב חצרות : בבניין שכל הדיירים גויים, אך יש גם משרד שבעליו הוא יהודי וצריך לשכור מהגויים בכדי שיהיה מותר לטלטל שם. א.האם, כיוון שבבנין יש ששה גוים וקשה לשכור מכולם, אפשר לשכור מהיהודי, לכל הפחות, לשבת בלבד ואולי אפילו שכירות גמורה? ב.האם למשרד יש דין בית דירה לאסור, שהרי יש תנאים לבית דירה, וביותר שאינו נמצא בשבת שם?
תשובה: בארץ יש שאלה כללית לגבי בתים של אינם יהודיים. אצלנו באיזור יהודה ושומרון עשינו קניין מהמושל, שמותר לו מצד השלטון להיכנס לכל בית, כאילו שיש לו חזקה, והנכרי לא אוסר. בשאר חלקי הארץ, אולי עושים קניין מפיקוד העורף או המשטרה שלהם מותר להיכנס מבחינה בטחונית לכל איזור. בחו"ל גם עשו כך ועשו קניין משר העיר. אם כן, בארץ אין צורך לעשות באותו בניין, כיון שעושים בכל העיר. ובחו"ל זאת בעיה, כיון שצריך לשכור מכל הגויים. לשאלותיך: א. זה לא יועיל. ב.לכאורה למשרד יש דין של בית כיון שזאת הראשות שלו.